Japani talviolympialaisissa 2010

Japani osallistui Vancouverin talviolympialaisiin 2010 94 urheilijan vahvuisella joukkueella. Maan urheilijat osallistuivat jääkiekkoa lukuun ottamatta kaikkiin urheilumuotoihin.

Avajaisissa Japanin lipunkantajana toimi Naganon talviolympialaisissa 1998 pikaluistelussa olympiapronssia voittanut Tomomi Okazaki. Okazaki oli Vancouverissa Japanin joukkueen vanhin urheilija, ja hän oli tehtävänsä myötä ensimmäinen Japanin lipunkantajana talviolympialaisissa toiminut nainen.

Kisojen mitalitaulukossa Japani sijoittui kolmella hopea- ja kahdella pronssimitalillaan 20:nneksi. Maan kaikki mitalit tulivat luistimilla kilpailtavista lajeista: kolme pikaluistelusta ja kaksi taitoluistelusta.

Mitalistit
pienoiskuva|Japanin joukkue marssii stadionille olympialaisten avajaisissa.
16px|Hopeaa Hopeaa
Mao Asada – taitoluistelu, naisten yksinluistelu
Masako Hozumi, Nao Kodaira ja Maki Tabata – pikaluistelu, naisten joukkuetakaa-ajo
Keiichiro Nagashima – pikaluistelu, miesten 500 m

16px|Pronssia Pronssia
Jōji Katō – pikaluistelu, miesten 500 m
Daisuke Takahashi – taitoluistelu, miesten yksinluistelu

Lähteet
Vancouverin talviolympialaisten virallinen sivusto  

Talviolympialaisissa 2010
Luokka:Valtiot talviolympialaisissa 2010